Ti Politika ti Filipinas ket mapasamak iti naurnos a batayan iti presidensial, representatibo, ken demokratiko a republika a ti presidente ket isu ti daulo ti estado ken ti daulo ti gobierno iti kaunegan ti adu a porma nga adu a partido a sistema. Daytoy a sistema ket aglikmut iti tallo nga agsisina ken naturay ngem interdependente a sangsanga: ti lehislatibo a sanga, ti ehekutibo a sanga, ken ukoman a sanga. Ti ehekutibo a bileg ket sinanay babaen ti gobierno babaen ti panangidaulo ti presidente. Ti lehislatibo a bileg ket naitalek iti gobierno ken ti dua a kamara a Kongreso: ti Senado (ti akinngato a kamara) ken ti Kamara dagiti Pannakabagi (ti akinbaba a kamara). Ti ukoman a bileg ket naitalek kadagiti korte a ti Kangatuan a Korte ti Filipinas ket isu ti kangatuan a bagi ti ukoman.